AVDELING FOR SYKEPLEIE OG HELSEFAG

0. INNLEDNING

ASH driver mastergradsstudium i helsefag for sykepleiere, fysioterapeuter, ergoterapeuter, radiografer og vernepleiere, og tilbyr et 15 studiepoeng metodekurs hvert vårsemester. Doktorgradprogrammet ble etablert i 2004.

I forskningen ved ASH legges det vekt på teoretisk forankring av helsefaglig praksis. Ulike områder belyses ut fra forskjellige teoretiske perspektiver og metodiske tilnærminger. Sentrale områder er kropp og sykdom som fenomen, praksis som grunnlag for kunnskapsutvikling, forholdet mellom fagutøvelse og samhandling, helsefag som relasjonell og etisk virksomhet, helsefagenes samfunnsmessige og historiske sider – også i regional sammenheng, forholdet mellom helsepolitiske reformer og helsetjenestens og/eller fagenes virkemåte og organisering. Teoretiske perspektiver og analytiske redskaper hentes fra ulike fag og disipliner innen naturvitenskap, samfunnsvitenskap og humaniora. 

Vitenskapelige stillinger:
Avdelingen har 6,5 faste vitenskapelige stillinger. Avdelingen disponerer  to professor II-stillinger og 3   stipendiatstillinger (en ikke besatt), og har i tillegg en eksternt finansiert post.doc.-stilling og stipendiatstilling. Stillingene var i 2004 besatt med følgende personer:

Kenneth Asplund: professor II, sykepleiekandidat/sykepleier

Anders Lindseth: professor II, filosof

Ingunn Elstad: førsteamanuensis, filosof/sykepleier

Torunn Hamran: førsteamanuensis sosiolog/sykepleier 

Nils Henriksen: førsteamanuensis (avdelingsleder til 01.08.04), sosiolog/sosionom (perm. 01.08.04 – 01.08.05) 

Siri Moe: førsteamanuensis (avdelingsleder fra 01.08.04), idrettskandidat/fysioterapeut (perm. til 01.08.04)

Ketil Normann: førsteamanuensis/sykepleiekandidat/sykepleier (perm. 01.08.04 – 01.08.05)

Margrete Sæther: førsteamanuensis, sosiolog/sykepleier

Geir Fagerjord Lorem: amanuensis/filosof  

Eline Thornquist: post.doc.-stipendiat, fysioterapeut

Sissel Lisa Storli: stipendiat, sykepleiekandidat/sykepleier

Gunn Kristin Øberg: stipendiat, fysioterapeut 

Cathrine Arntzen: stipendiat, ergoterapeut

Kontor og tekniske stillinger:

Ellen Haldorsen , studiekonsulent 

Torill Johansen, førstekonsulent

1  FORSKNING

1.2 Forskningsprosjekter

”Et forstående perspektiv på hjerneslag og apraksi- en praksisstudie.”

Prosjektledelse: Stipendiat Cathrine Arntzen. Veileder førsteamanuensis Ingunn Elstad og 

biveileder seniorforsker Tove Borg, Hammel Nevrocenter, Danmark.  

Prosjektet retter søkelys på personer som har vanskeligheter med gjennomføring av daglige aktiviteter som følge av hjerneslag. Avhandlingen tar sikte på fremme forståelsen av fenomenet apraksi ved å ta utgangspunkt i to overordnede perspektiver. Studien har både til hensikt å belyse hvordan praktiske vansker oppleves over tid av den enkelte og av nærmeste pårørende, samt å utforske den ergoterapifaglige praksis. Praksis studeres ved å beskrive og kritisk analysere samhandlingsprosesser mellom pasient og ergoterapeut, for å identifisere og reflektere rundt aspekter ved situasjonen som kan ha særskilt betydning for pasientens handlingskompetanse og fremgang i rehabiliteringsprosessen. 

Denne kvalitative studien skal følge forløpet til slagpasienter innlagt ved ulike rehabiliteringsavdelinger i Nord Norge. Studien baserer seg på et strategisk utvalg med åtte informanter over 50 år. Det karakteristiske er at de trenger hjelp for å ivareta daglige aktiviteter, som primært tilskrives apraksi. Det empiriske materiale består av observasjon av  ADL-situasjoner (videoanalyse), intervju  med ergoterapeut, pasient og pårørende.
”Sjukdom, menneske og samfunn. Nord-Norge før 1940.”

Prosjektledelse: Førsteamanuensis Ingunn Elstad og professor Torunn Hamran.

Prosjektet tar for seg framvoksteren av helsestellet i Nord-Norge, som eit spekter av frivillige og offentlege ordningar, med vekt på dei kvinnelege aktørane serleg i pleien av sjuke. Det frivillige helsearbeidet som lag og foreiningar utvikla, serleg på lokalt nivå, blir viktig her. Det dreier seg om nye sosiale ordningar som f.eks. distriktssjukepleie, og om bygging av institusjoner. Det er serskilt sett på utvikling av yrke og arbeidsformar i pleie av sjuke. Dette vert knytt til endringar i forholdet til sjuke og i forståinga av sjukdom og hygiene i samfunnet i perioden. Det dreier seg om eit viktig og omfattande kvinnearbeidsfelt i alle lokalsamfunn. Det er også eit felt som er viktig for utbygging av lokal samfunna, gjennom innsatsen i frivillige lag og institusjonsbygging. Området reiser spørsmål som gjeld kvinnenes plass i utvikling av det sivile samfunnet. Den praktiske utøvinga av sjukeomsorg er med å spegle - og endre - forståinga av sjukdom og av levemåtar. Manus er levert til publisering.

“Nursing as a localized women’s movement: Northern Norway before 194.”  (history). 

Prosjektledelse: Førsteamanuensis Ingunn Elstad

“Nursing practice and ethics through changing concepts of illness.” (philosphy, history of  ideas).

Prosjektledelse: Førsteamanuensis Ingunn Elstad

”Kompetanseheving i sykehjem – personalet som aktør i utvikling av tiltak.”

Prosjektledelse: Førsteamanuensis Nils Henriksen

”Lederkompetanse og arbeidsmiljø. En oppfølgingsundersøkelse etter tre års drift av undervisningssykehjemmet.”

Prosjektledelse. Førsteamanuensis Nils Henriksen

”Fenomenologisk-hermeneutisk metode i helse- og omsorgsforskning.” 

Prosjektledelse: Professor II Anders Lindseth og professor Astrid Norberg.

Lærebokprosjekt.

”Zur Sache der Philosophischen Praxis. Philosophieren in Gesprächen mit ratsuchenden Menschen.“
Prosjektledelse: Professor II Anders Lindseth.

”Withdrawal and exclusion - a study of the spoken word as means of understanding schizophrenic patients.”

Prosjektledelse: Amanuensis Geir Lorem. Veileder førsteamanuensis Åge Wifstad, Institutt for samfunnsmedisin og professor Viggo Rossvær, Institutt for filosofi.

Avhandlingen har utgangspunkt i et feltarbeid ved en psykatrisk avdeling og skildrer et forsøk på å leve seg inn hvordan det må være å leve med schizofreni. Sentrale spørsmål som berøres er hva vil det si å være frisk? Hva er ”normalt”? Hvordan forstår vi hverandre når vi snakker sammen? 

Schizofreni er en lidelse som er omspunnet med mange myter og forestillinger, som ofte vil bidra til problemene for pasientene. Mange av de forestillingene vi har om schizofrene påvirker vår forståelse av det pasientene sier. Dette fremstår som et problem og kan også medføre at man slutter å høre etter eller slutter å ta det pasientene sier alvorlig. 

Avhandlingen er tverrfaglig. Den er ikke tradisjonelt etnografisk, men dreier seg mer om at materialet skal tjene til å eksemplifisere, utvikle og belyse hvordan det er å leve med schizofreni og hvordan man kan nå (og i blant ikke nå) en forståelse av dette. Eksemplene tjener i sin tur til å aktualisere filosofiske spørsmål som hva det vil si å være frisk, hva er det normale, hvordan forstår vi hverandre når vi snakker sammen. Avhandlingen levert til bedømming 2004.

”Bevegelse, arbeid, kunnskap. Om kroppsbevegelse ved anvendelse av ulike former for teknologi.” 

Prosjektledelse: Førsteamanuensis Siri Moe.

Det er anvendt et kroppsfenomenologisk og sosialkonstruktivistisk perspektiv for å trekke forbindelseslinjer mellom kroppslig erfaring som framtrer i bevegelsesløsninger og sosiale strukturer. Feltstudien inkluderer filmopptak av tradisjonelle håndverkere, filetarbeidere i  tradisjonell industriproduksjon og saksbehandlere som representerer informasjonsteknologi. Studien gir innsikt i hva slags kunnskap kroppen forvalter og kroppslige konsekvenser av endringsprosesser som foregår i arbeidslivet. Avhandlingen er en monografi og ble forsvart i 2004.

”Forbindelsen bevegelse, sansing og persepsjon.”

Prosjektledelse: Førsteamanuensis Siri Moe og post doc. Eline Thornquist. 

Manus til to påfølgende artikler som skal publiseres i fysioterapifaglig tidsskrift.

”Fysisk aktivitet forstått som sosialt fenomen.”

Prosjektledelse: Førsteamanuensis Siri Moe.

Perspektiver fra doktorgradavhandlingen er anvendt i et påbegynt artikkelmanus for å forstå hva slags betydning former for fysisk aktivitet har for ulike sosiale grupper i den norske befolkningen. 

”Relasjonen mellom personalet og pårørende i sykehjem.”
Prosjektledelse: Førsteamanuensis Ketil Normann, professor II Kenneth Asplund, førsteamanuensis Nils Henriksen.

Hvordan tilrettelegge for mest og best mulig samarbeid mellom pleiere og pårørende? Hva kan bidra til å involvere de pårørende mest og best mulig i pasientenes liv i sykehjemsavdelingen? Forskningsprosjektet har som målsetting å blant annet kartlegge besøksfrekvens og lengden av besøk hos pasientene i en sykehjemsavdeling. Det foretas intervju av et frivillig utvalg pårørende hvor en får frem deres tanker/opplevelser/følelser knyttet til det å være nærmeste pårørende til pasient i sykehjem. Det fokuseres på deres rolle som pårørende, deres håp og forventninger i denne forbindelse, og deres erfaringer fra møtet med pasient og personalet i sykehjemmet. Tilsvarende intervju gjennomføres av personalet i avdelingen hvor besøksregistreringene foregår. Også hos personalet er fokus å få frem deres tanker/opplevelser/følelser knyttet til pårørenderollen, dvs hvilke opplevelser, erfaringer og forventninger de har i forhold til pårørende i sykehjemmet. Det gjennomføres registreringer av pårørendebesøk i 10 dager i forkant av de første intervjuene, og i 10 dager mens undervisningen pågår. Fjorten dager etter gjennomført undervisningsopplegg gjennomføres nye 5 dager med registreringer og nye 5 dager to måneder etter gjennomført undervisningsopplegg. Til slutt gjennomføres det oppfølgingsintervju med  pleiepersonalet og pårørende hvor fokuset er å få frem hva undervisningsopplegget de har deltatt i har betydd for dem. 

På bakgrunn av intervjuene med pårørende og pleiepersonalet utarbeides det et undervisningsopplegg           tilknyttet å være pårørende til pasienter i sykehjem. Noe av undervisningen vil være felles for pårørende og pleiepersonalet, mens andre deler av undervisningen vil kunne være spesifikt rettet mot hver enkelt gruppe. 

”Å leve med minner fra intensivtid. Forstående perspektiv i møte med pasienterfaringer fra intensivavdeling.”

Prosjektansvarlig: Stipendiat Sissel Lisa Storli. Veiledere: Professor II Kenneth Asplund og professor II Anders Lindseth.

Etter store operative inngrep, kritisk sykdom eller ulykker vil et opphold på intensivavdeling ofte være en del av pasientens behandlingsforløp. I Norge var over 11 000 mennesker registrert som intensivpasienter i år 2000. Pasienters erfaringer ser ut til gjennomgående å domineres av former for kaoserfaringer og forunderlige opplevelser,- tradisjonelt gjerne beskrevet som hallusinasjoner og delusjoner. Senere års forskning viser at svært mange tidligere intensivpasienter strever med å forstå det de har gjennomlevd  og at utvikling av PTSD-lignende symptomer i ettertid er vanlig. Dette er et kvalitativt prosjekt hvor hensikten er 1) å utvide forståelsen for endret virkelighetsoppfatning som fenomen under og etter intensivbehandling og å belyse betydning av fenomenet i menneskers liv. 2) Utvide forståelsen av fenomener som livsmot og pasientens egen styrke gjennom forløpet og 3) belyse betydning av forståelseskilder i det ”å leve med minner fra intensivtid”.

”Virkninger av høgskolereformen på sykepleierutdanningen.”

Prosjektansvarlig: Førsteamanuensis Margrete Sæther: 

Studien tar utgangspunkt i endringer som har skjedd i forbindelse med de statlige reformene og analyserer virkningene ut fra forskjellige vinklinger. 

”Studie av fysioterapeutgruppens profesjonaliseringsprosess.” 

Prosjektansvarlig: Post.doc.stipendiat Eline Thornquist og førsteamanuensis Lise Kjølsrød, Institutt for sosiologi og samfunnsgeografi, Universitetet i Oslo.
Studien er basert på skriftlige kilder og deltakende observasjon, og tar for seg fysioterapeuters profesjonaliseringsprosess i Norge i perioden 1960-2000. Arbeidet ble sluttført i 2004. 

”Fysioterapeuters journaler.”

Prosjektansvarlig: Post doc. stipendiat Eline Thornquist.

Prosjektet omfatter 1) tekstanalyser av sykehusfysioterapeuters journaler, og  

2) dokumentasjon av sykehusfysioterapeutenes vurderinger av egne skriftlige produkter

Datainnsamling: Sykehusavdelinger der fysioterapibehandling vanligvis inngår som en sentral del av behandlingen under sykehusoppholdet og der slik behandling ofte følges opp i kommunehelsetjenesten.  

”Fysioterapibehandling til for tidlig fødte barn. En praksisstudie.”

Prosjektansvarlig: Stipendiat Gunn Kristin Øberg. Veiledere: Post doc. Eline Thornquist og professor Torunn Hamran.

Studien har til hensikt å undersøke om, og i så fall hvordan, fysioterapi er en adekvat behandlingsform til for tidlig fødte barn i løpet av deres første leveår etter termin. Gjennom å beskrive, systematisere og kritisk analysere fysioterapibehandling i faktiske praksissituasjoner blir forskjeller og fellestrekk mellom de behandlinger som gis dokumentert og identifisert hvilke elementer og faktorer som eventuelt viser seg å ha gunstig effekt på barnas bevegelser i den enkelte behandlingssituasjon og over tid. Det foretas feltstudier hvor metodene er direkte observasjon i barnets hjemmemiljø og videoanalyse, kvalitative intervju med behandlende fysioterapeut og spørreskjemaundersøkelse til foreldrene.

1.5 Ekstern finansiering 

Hans Ketil Normann: Kr. 50.000,- fra Sparebanken1) Nord-Norges medisinske forskningsfond.

Sissel Lisa Storli: Forskningsmidler fra Helse Nord 2004 – Psykiatri : kr 17.000,-

Prosjektnr 147-04. Midlene er benyttet til intervjureiser, prosjektpresentasjon  på Nordisk konferanse og språkvask.

Eline Thornquist: Fond til etter- og videreutdanning av fysioterapeuter.

Gunn Kristin Øberg: Fond til etter- og videreutdanning av fysioterapeuter. 

Cathrine Arntzen: Kr 60 000 til drift/utstyr fra Senter for Aldersforskning i Tromsø. Kr. 10 000 til drift/utstyr fra Norsk Ergoterapeutforbund

1.6.1 Deltakelse i symposier/konferanser - internasjonale og nasjonale

Torunn Hamran

 -Political Liberalism, Welfare, Gender and human Capabilities, University of Tromsø, 

  August 10-11. 2004

- 12th Biennial Conference of the Workshop of European Nurse Researches. October 5-8, 2004

- Helse- og medicinhistorisk årsmøde, Desember 12, 2004

Siri Moe

European Congress on Physiotherapy Education, Estoril, Portugal 03.- 05.11.

Hans Ketil Normann

- 12th. Biennial Conference of the Workgroup of European Nurses Researchers i Lisboa, Portugal

  05-08.10.2005.

- “Den syvende nasjonale konferansen om eldre” i Tromsø, 15.-16. november 2004.

- Forskerkurset ”Metode på tvers” ved Det samfunnsvitenskapelige fakultet, UiTø, 23.– 26.08.04.

Ingunn Elstad

 -Political Liberalism, Welfare, Gender and human Capabilities, University of Tromsø, 
  August 10-11. 2004

- Helse- og medicinhistorisk årsmøde, København, Desember 12, 2004

1.7 Rapportering av forskningsvirksomheten

Artikler i vitenskapelige tidskrifter

Lindseth Anders, Norberg, A; A phenomenological hermeneutical method for researching lived experience.

Scand. J. Caring Sc.; 2004; 18, 145-153.
Nortvedt, Finn; Elstad, Ingunn; Heggen, Kristin; Bengtsson, Jan; Engelsrud, Gunn: Innelukket i smerte og utestengt fra verden - noen menns erfaringer. Norsk tidsskrift for sykepleieforskning 

nr. 3, årgang 6. 

Storli, Sissel Lisa; Asplund, Kenneth; Heggen, Kristin; Bengtsson, Jan; Engelsrud, Gunn. Intensivpasientens

erfaringer. En problematisering av minnekategorisering i forskning og klinikk. Norsk Tidsskrift for 

Sykepleieforskning 2004(3):22-37

Storli, Sissel Lisa; Lind, Ranveig; Viotti, Inga-Lill. Using diaries in intensive care: A method for following 

up patients. Connect. The World of Critical Care Nursing 2003;2(4):103-108 (pub online 2004)

Thornquist, Eline; Kjølsrød, Lise;. From a liberal occupation to an occupation of the welfare state

Norwegian physiotherapy 1960-2000. Acta Sociologica 2004;47 Suppl (3):277-289

Foredrag ved konferanser

Moe,  Siri.  Fysisk aktivitet som sosialt fenomen (populærvitenskapelig foredrag). Norsk Fysioterapeutforbunds fagkongress 02. – 03.12., Lillehammer. 

Storli, Sissel Lisa: “Intensive Care Patients' Experiences. A problematization of memory categorization in research and  clinical practice”. University of Edinburgh Seminars 2004. Publisert på norsk i: Norsk Tidsskrift for Sykepleieforskning.

Storli, Sissel Lisa:  "Tenk at dokker brydde dokker om mæ, - ikkje bare om organan mine! Erfaringer fra oppfølging av  intensivpasienter”. Fagkonferanse for intensivsykepleiere Helse Øst; 02.03.2004 - 04.03.2004
Storli, Sissel Lisa: ”Ti år etter. En fenomenologisk undersøkelse av betydning av og mening i erfaring fra å være intensivpasient”. 10. Nordiske Kongress for intensiv- og anestesisykepleiere; 03.09.2004 - 05.09.2004. Publisert i Konferansekompendium.

Storli, Sissel Lisa:  ”Å leve med minner fra intensivtid. Vrangforestilling eller relevant levd erfaring? - En drøfting av måter å    forstå pasienters minner fra intensivavdeling på”.  Etterutdanningskurs for intensivsykepleiere Helse Øst / Sør; 18.10.2004 - 22.10.2004.
Thornquist, Eline: Ansvar for planlegging og innhold i et dagsseminar ”Kommunikasjon og brukermedvirkning”. Slagelse, Danmark 03.04.2004. Arrangør: Danske Fysioterapeuter.

Faglige bøker/lærebøker
Ingunn Elstad og Torunn Hamran: Offentleg sjukestell i Nord-Norge - sett frå Vesterålen. Historisk årbok for Sortland. 

Ingunn Elstad og Torunn Hamran; Nabohjelp i nye former. Historisk årbok for Sortland. 

1.8 Doktorgrader

Siri Moe: Bevegelse, arbeid, kunnskap. Om kroppsbevegelse ved anvendelse av ulike former for teknologi. Dr. philos. graden.

1.9 Representasjon i universitetets organer
Cathrine Arntzen

· Nestleder i styringsgruppen for Senter for aldersforskning i Tromsø.  

Ingunn Elstad

· Nestleiar Avdeling for Sykepleie og helsefag. 

· Vararepresentant til programstyret, ASH/ISM. 

Nils Henriksen 

· Medlem av instituttstyret IKM januar-juli 2004 

· Leder av Studiestyret for helsefag samme periode

· Medlem av fakultær prosjektgruppe for kvalitetsreformen samme periode

Siri Moe 

· Varamedlem i Styret for Kvinnforsk, Senter for kvinne og kjønnsforskning

· Nestleder i programstyret for helsefag og folkehelsevitenskap ( fra høst 2004).

Hans Ketil Normann

· Medlem av Studiestyret ved Avdeling for sykepleie og helsefag

· Varamedlem i IKMs styre 

1.10 Representasjon i organer utenom universitetet

Ingunn Elstad

· Vararepresentant til Nasjonalt fagråd for helsefag. 

· Komitè nedsett av Høgskolen i Tromsø okt. 2004 for å greie ut dei helsefaglege vidareutdanningane sitt 

· forhold til mastergradsstudium. 

· -Referee i Norsk tidsskrift for helseforskning

Torunn Hamran

· Styremedlem Høgskolen i Narvik
· Nestleder i Nasjonalt Fagråd for helsevitenskap fra høst 2004

Nils Henriksen

· Medlem av Nasjonalt fagråd for helsevitenskap januar-juli 2004

· Medlem av Nasjonalt råd for helse- og sosialfagutdanning januar-juli 2004

· Medlem av styringsgruppe for Undervisningssykehjemmet i Tromsø januar-juli 2004

· Medlem av avdelingsstyret ved Avdeling for helsefag, Høgskolen i Tromsø 2004

Siri Moe

· Medlem i Nasjonalt Fagråd for helsevitenskap fra høst 2004

· Medlem i Nasjonalt råd for helse- og sosialfagutdanning samme periode

· Medlem av Norsk Fysioterapeutforbunds Fag- og spesialistråd.

· Fast referee i fagtidsskriftet ”Fysioterapeuten”

Ketil Normann

· Medlem av Styringsgruppa for Senter for  aldersforskning i Tromsø. 

· Medlem av Styringsgruppa for Undervisningssykehjemmet i Tromsø.

· Medlem av Styringsgruppa for Nordisk nettverk for gerontologisk omvårdnadsforskning.

· Varamedlem i Norsk selskap for sykepleieforskning.

· Medlem av Nasjonalt fagråd for universitetenes hovedfag og doktorgradsprogrammer i helsefag vår 

       2004.

Sissel Storli
· Styremedlem NOFI (Nordisk forening for forskning i intensivsykepleie)

Eline Thornquist

· Fast referee i  Fysioterapeuten

· Fast  referee i Tidsskrift for Den norske Lægeforening

2.  UNDERVISNING 
15 studenter begynte på mastergradstudiet i helsefag. Det foregår kontinuerlig evaluering av emnene i mastergradstudiet, og tilknyttet planlegging av timeplan for emnene er større og mindre endringer foretatt. Den tette studentoppfølgingen er ressurskrevende. 18 hovedfag/mastergradstudenter er uteksaminert. Studenter som skal søke opptak på det nyopprettede PhD – programmet får veiledning, noe som er arbeidskrevende. 8 studenter ble opptatt på programmet.

3 SERVICE OG FORMIDLING

3.3 Populariseringsviksomhet

Ingunn Elstad

Populærvitskapleg føredrag på Museumsdagan på Sortland 12/6 2004: Offentleg og frivillig sjukestell i 

Vesterålen før 1940. Sortland Museumsstiftelse og Sortland kommune.

3.4 Praktisk anvendelse av forskningsresultater

Ketil Normann

· Foredrag på kurset ”Juridiske og praktiske utfordringer i eldreomsorgen” på HiTø.

· Undervisning om demens for Besøksvenner, Tromsø Røde Kors. 

· Undervisning i regi av Troms pensjonistforening. 

· Foredrag for Fagforbundet i Troms i Tromsø, Harstad, Finnsnes og  Storslett. 

· Foredrag for leger og ledere av helse- og sosialtjenesten i kommunene Fauske, Vestvågøy, 

       Sortland, Ballangen og Steigen på kurset ”Demens i distriktshelsetjenesten” (30.08.2004). 

· Fordrag på Nasjonalt senter for telemedisin i Tromsø om ” Relasjonen mellom personalet og 

       pårørende i sykehjem”. 

· Foredrag for ledere i helse- og sosialtjenesten i Kristiansand og Sogndal kommune (november).

· En rekke foredrag for ulike helsefagstudenter på ulike nivå (grunn- og videreutdanninger) ved 

       Høgskolen i Tromsø.

Gunn Kristin Øberg

· Undervisning via telemedisin for fysioterapeuter ved 9 ulike sykehus: ”Tanker omkring bruk av 

       standardiserte undersøkelsesmetoder i klinisk praksis” 16.03.04.

· Undervisning via telemedisin for fysioterapeuter ved Haukeland sykehus Bergen:  ”Tanker 

       omkring bruk av standardiserte undersøkelsesmetoder i klinisk praksis” 04.05.04.

· Undervisning på Fysioterapeututdanningen Høgskolen i Tromsø ”Om for tidlig fødte barn” 

       10.12.04.

Cathrine Arntzen

· Undervisning på Ergoterapeututdanninga v/ Høgskolen i Tromsø

· Undervist på Videreutdanninga i Eldreomsorg v/ Høgskolen i Tromsø.

Geir Lorem

· Undervisning vedr. innføring i etikk for farmasøyter som del av FAR2002 - samfunnsfarmasi, Institutt 

       for farmasi. Områdeetikk - FIL-1053 (10 studiepoeng), institutt for filosofi

Sissel Storli

· Undervisning ved Videreutdanningen i intensivsykepleie v/ Høgskolen i Tromsø

